מירי בן-שמחון

מירי בן-שמחון (13 בינואר 1950 – 24 ביוני 1996) הייתה משוררת, סופרת ומתרגמת ישראלית.

==חייה ושירתה==
בן-שמחון נולדה במחנה מעבר בצרפת, בעת שהוריה היגרו ממרוקו לישראל, וגדלה בשכונת הקטמונים בירושלים. היא למדה ספרות עברית באוניברסיטה העברית ומשחק בבית צבי. עבדה במשרד פרסום, ערכה מדורים בעיתון "ירושלים" והייתה עורכת לשונית ומתרגמת במוסדות שונים. 

בן-שמחון כתבה שירים, סיפורים קצרים, ועסקה גם בתרגום. ספר שיריה הראשון, מעוניינת לא מעוניינת, ראה אור ב-1983. בשנת 1985 ראה אור ספרה השני, שיבולת דקה בכד חרס עתיק. אחריו ראו אור ספרי השירה צמא (1990) ואקזיסטנציאליזם חרד (1998). האחרון פורסם לאחר מותה. שיריה עוסקים בסוגיות מגדריות, אתניות, מעמדיות ותרבותיות-פוליטיות. אלה ארוגות זו בזו ביצירתה. 

בשנת 2023, עשורים לאחר מותה, פורסמה בעיתון 'הארץ' רשימה שנמצאה בארכיון בן שמחון תחת הכותרת "זרמים תת-קרקעיים".<ref></ref> הרשימה מתמקדת ביחסיה של בן שמחון עם המשוררת שלי אלקיים, שהגיבה לקריאה בה ברשימה משלה.<ref></ref> בשנת 2024 פורסם בעיתון 'הארץ' סיפור קצר שנמצא גם הוא בארכיון בן שמחון תחת הכותרת "המריצה". בעקבות פנייה של קוראת למערכת, התברר כי מדובר בתרגום של סיפור קצר מאת הסופר האיטלקי לואיג'י פיראנדלו ("La carriola"). 

בן שמחון נהרגה בתאונת דרכים ב-24 ביוני 1996. עיזבונה שמור ב'מכון גנזים - אגודת הסופרים' (תל אביב). 

==סרט "אהבה מתרגשת לבוא" - סרט על חייה ומותה של מירי בן שמחון==
"אהבה מתרגשת לבוא" הוא סרט דוקומנטרי שנעשה אודות חייה, ומותה על ידי הבמאים אלדד בוגנים וישראל וינקלר והתסריטאי ד"ר דן אלבו, על בסיס ספרו "שירת מרים". הסרט הופק בתמיכת ערוץ 11 ושודר בצאת חג סוכות ביום חמישי 12 באוקטובר 2017.
* [https://www.youtube.com/watch?v=Mc02jiyFBjg אהבה מתרגשת לבוא - הסרט על מירי בן שמחון] (1:15:06), יו-טיוב

==ספריה==
* מעוניינת לא מעוניינת, הוצאת הקיבוץ המאוחד, תל אביב, 1983.
* שבלת דקה בכד חרס עתיק, אל"ף, תל אביב, 1985.
* צמא, ספרית הפועלים, תל אביב, 1990.
* אקזיסטנציאליזם חרד, הוצאת כרמל, ירושלים, 1998.
* רק האוויר בחוץ שגיא: כל השירים של מירי בן שמחון כולל שירים מן העזבון, הוצאת גמא, תל אביב, 2018. עם הקדמה ואחרית דבר מאת קציעה עלון.

==מכתביה==
* 
* 
* 

==לקריאה נוספת==
* דן אלבו (עורך), שירת מרים, הוצאת כרמל, ירושלים, 2010.
* מנחם בן, "מאותתת לא מובנת על שביל חלב", תל אביב, 9 באוגוסט 1996, עמ' 67.
* שושנה ויג, "חיפוש אחר מילים מדויקות", מאזנים פ"ד(5–6), 2011, עמ' 91–92. 
* קציעה עלון, "מזרחיות בין 'מסכה' ל'פנים', בין 'אם' ל'אב': עיון בשלושה שירים של מירי בן-שמחון", הכיוון מזרח 8, חורף 2004, עמ' 50–54.
* קציעה עלון, "הדיאלוג הגלוי והסמוי: מירי בן שמחון ומאיר ויזלטיר", "השירשור: מאיר ויזלטיר – מירי בן שמחון – ויקי שירן", בתוך: אפשרות שלישית לשירה: עיונים בפואטיקה מזרחית, תל אביב: הקיבוץ המאוחד, 2011, עמ' 130–148.
* דליה מרקוביץ' וקציעה עלון, "הגבול הבלתי נראה: מעמד, אתניות ומגדר בשירה של מירי בן-שמחון 'נערה מן הקטמונים'", הליקון 76, חורף תשס"ז 2007, עמ' 30–34.

==קישורים חיצוניים==
* 
* 
* 
* [https://test2013133.wordpress.com/?s=מירי+בן+שמחון נערה מן הקטמונים,] באתר של מתי שמואלוף
* שמעון שלוש, [http://simania.co.il/showReview.php?reviewId=14960 "אני קרובה לאלוהים. אני אהבה"], אחרית דבר בתוך "אקזיסטנציליזם חרד", 1998, באתר סימניה
* שמעון שלוש, [http://simania.co.il/showReview.php?reviewId=24345 "רגשות סותרים את האהבה"], באתר סימניה
* 
* 
* מתי שמואלוף, [https://test2013133.wordpress.com/?s=מירי+בן+שמחון מִרְיָם אַתְּ בְּמָרָה שְׁחוֹרָה: מודרנה מושעית: על אתניות, מגדר ושינוי חברתי בשירתה של מירי בן-שמחון], באתר העוקץ, 14 באפריל 2013
* 
* קציעה עלון [https://glz.co.il/גלצ/תוכניות/שיר-בכיס/קציעה-עלון מקריאה שיר של מירי בן-שמחון] "שיר ידידות מזרחי ואדיפלי", גלי צה"ל, נובמבר 2017
* 
* 
* 

*

==הערות שוליים==

קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:עורכות ספרותיות ישראליות
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות בית צבי
קטגוריה:בוגרי בית צבי
קטגוריה:פעילות פמיניזם מזרחי
קטגוריה:בלשניות ולשונאיות ישראליות
קטגוריה:בלשניות ולשונאיות עבריות
קטגוריה:הרוגות תאונות דרכים בישראל
קטגוריה:ישראליות שנולדו ב-1950
קטגוריה:ישראלים שנולדו ב-1950
קטגוריה:ישראליות שנפטרו ב-1996
קטגוריה:ישראלים שנפטרו ב-1996